PRITARTA 
Šiaulių miesto savivaldybės tarybos 
2023 m. liepos 13 d. 
sprendimu Nr. T-


SUSITARIMAS NR. 2
PRIE 2017 M. GEGUŽĖS 26 D. JUNGTINĖS VEIKLOS (PARTNERYSTĖS) SUTARTIES NR. SŽ-772 / S-17-124

Mes,
Šiaulių miesto savivaldybės administracija (toliau – Savivaldybė), juridinio asmens kodas 188771865, kurios registruota buveinė yra Vasario 16-osios g. 62, 76295 Šiauliai, atstovaujama Šiaulių miesto savivaldybės administracijos direktoriaus Antano Bartulio, veikiančio pagal Šiaulių miesto savivaldybės administracijos nuostatus (toliau – Partneris), ir 
Viešoji įstaiga Šiaulių regiono atliekų tvarkymo centras (toliau – ŠRATC, arba Projekto vykdytojas), juridinio asmens kodas 145787276, kurios registruota buveinė yra Jurgeliškių k. 9, 76103 Šiaulių rajonas (adresas korespondencijai Pramonės g. 15-71, 78137 Šiauliai), atstovaujama direktoriaus Žilvino Šilgalio, veikiančio pagal įstaigos įstatus, 

toliau visi kartu vadinami Partneriai, o kiekvienas atskirai – Partneris,



(A)	Lietuvos Respublikos aplinkos ministro 2017-11-14 įsakymu Nr. D1-928 skyrus finansavimą, 2017-11-30 pasirašyta finansavimo administravimo sutartis Nr. 05.2.1-APVA-R-008-61-0001, pagal kurią Projekto vykdytojas kartu su partnerėmis Šiaulių regiono savivaldybėmis įgyvendina bendrą projektą „Komunalinių atliekų rūšiuojamojo surinkimo infrastruktūros plėtra Šiaulių regione“ (toliau – Projektas);
(B)	2017-05-26 pasirašyta Jungtinės veiklos (partnerystės) sutartis Nr. SŽ-772 / S-17-124 (toliau – Jungtinės veiklos sutartis) ir 2020 m. gruodžio 22 d. susitarimas prie 2017 m. gegužės 26 d. Jungtinės veiklos sutarties;
(C)	2022 m. birželio 7 d. Lietuvos Respublikos aplinkos ministras įsakymu Nr. D1-174 patvirtino 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.2.1-APVA-R-008 priemonės „Komunalinių atliekų tvarkymo infrastruktūros plėtra“ projektų finansavimo sąlygų aprašo[footnoteRef:1] (toliau – Aprašas) pakeitimą, kuriame regionams pagal poreikį nustatytas patikslintas Europos Sąjungos struktūrinių fondų lėšų limitas Apraše finansuojamoms veikloms įgyvendinti;
(D)	Aprašo 11.1–11.5 papunkčiuose nurodytoms finansuojamoms veikloms, kurios įgyvendinamos šiuo Projektu, padidintas ES struktūrinių fondų finansavimas nuo 10 066 232,87 Eur iki 11 906 872,14 Eur. (padidėjimas 1 840 639,27 Eur);
(E)	skyrus papildomą finansavimą, Projekto vykdymo lėšų suma iš viso – 14 161 194,48 Eur, iš kurių ES lėšos – 11 906 872,14 Eur, savivaldybių biudžeto / privačios lėšos – 2 254 322,34 Eur. Iš jų Šiaulių miesto savivaldybės biudžeto lėšos – 917 245,21 Eur (15,919 % tinkamų finansuoti išlaidų ir nenumatytų ar netinkamų finansuoti, tačiau Projektui įgyvendinti būtinų išlaidų, kurių nepadengia Projekto finansavimas);
(F)	Šiaulių m. savivaldybės administracijos prisidėjimo pagal 2020 m. gruodžio 22 d. susitarimą prie 2017 m. gegužės 26 d. Jungtinės veiklos (partnerystės) sutarties Nr. SŽ-772/S-17-124 trūkumas Projekto veikloms įgyvendinti – 244 066,47 Eur (3.4.1 veiklai „Konteinerių aikštelių įrengimas / rekonstrukcija ir konteinerių įsigijimas konteinerių aikštelėms Šiaulių miesto savivaldybės teritorijoje (300 vnt.)“ – 53 660,16 Eur; 3.4.2.8 veiklai „Didelio gabarito atliekų surinkimo aikštelės įrengimas Šiaulių mieste – 190 406,31 Eur);
(G)	2023 m. sausio 18 d. Lietuvos Respublikos vidaus reikalų ministerija priėmė teigiamą išvadą dėl prašymo papildomam įgyvendinamo regiono Projekto finansavimui.



.	Pakeisti Jungtinės veiklos sutarties 4.1.1 papunktį ir išdėstyti jį taip:
„ Savivaldybė prisideda ne daugiau kaip 15,919 % tinkamų finansuoti išlaidų ir nenumatytų ar netinkamų finansuoti, tačiau projektui įgyvendinti būtinų išlaidų, kurių nepadengia projekto finansavimas, įgyvendinant sutarties 3.4.1, 3.4.2.8 ir 3.4.4.1 punktuose numatytas veiklas, tačiau ne daugiau kaip 917 245,21 Eur reikalingų viso Projekto sąnaudų.“
.	Susitarimo pasirašymo metu prie jo pridedami priedai (Priedas Nr. 1 ir Nr. 2), kurie yra neatskiriamos susitarimo dalys.
.	Visi kiti Sutarties punktai lieka galioti nepakitę.
.	Susitarimas įsigalioja nuo Partnerių pasirašymo dienos.
.	Susitarimas sudarytas 2 vienodą galią turinčiais egzemplioriais, po vieną kiekvienam Partneriui.

PRIDEDAMA
Projekto „Komunalinių atliekų rūšiuojamojo surinkimo infrastruktūros plėtra Šiaulių regione“ lėšų paskirstymas Šiaulių miesto savivaldybėje.

Šį susitarimą dėl 2017 m. gegužės 26 d. Jungtinės veiklos sutarties Nr. SŽ-722/ S-17-124 tarp Savivaldybės ir ŠRATC pakeitimo sudarė:

